মাহবুবাহ আব্বাসঘোলিজাদাহ
মাহবুবাহ আব্বাসঘোলিজাদাহ (ফার্সি: محبوبه عباسقلی‌زاده) একজন ইরানি নারী অধিকার কর্মী, গবেষক, সাংবাদিক এবং চলচ্চিত্র নির্মাতা । তিনি জনান ব্রডকাস্টিং নেটওয়ার্কের (www.zanantv.org) একজন পরিচালক, এবং স্টপ স্টোনিং ফরএভার ক্যাম্পেইন ও ইরানি মহিলা সনদ আন্দোলনের একজন সক্রিয় সদস্য। তিনি নারী লেখক ও সাংবাদিক সমিতির প্রধান ছিলেন এবং মহিলা গবেষণা জার্নাল ফারজেনাহ -এর প্রধান সম্পাদক ছিলেন। ২০০৪ সাল থেকে, যখন তার বেসরকারী সংস্থা প্রশিক্ষণ কেন্দ্র (এনজিওটিসি) বন্ধ করে দেওয়া হয়, তখন থেকে তাকে বেশ কয়েকবার গ্রেপ্তার করা হয়েছে। ২০১০ সালে তিনি ইরান ছেড়ে ইউরোপে যাওয়ার পর ইরানের বিপ্লবী আদালত তাকে আড়াই বছরের কারাদণ্ড এবং "জাতীয় নিরাপত্তার বিরুদ্ধে কাজ" করার জন্য ৩০ টি বেত্রাঘাতের শাস্তি প্রদান করে।